Keriadoù
Keriadoù zo ur gumun a-wechall eus Breizh e departamant ar Mor-Bihan, bet krouet e 1901 diwar ul lodenn eus kumun Plañvour ha bet staget ouzh kumun An Oriant e 1947.

Istor

Krouet e voe ar gumun d'an 18 a viz Ebrel 1901 diwar ul lodenn eus kumun Plañvour; staget e voe ouzh kumun An Oriant d'an 30 a viz Gwengolo 1947.

Brezel-bed kentañ
 162 waz eus ar gumun a varvas evit Bro-C'hall, d.le. 3,02 % ag ar boblañs hervez an niveradeg bet graet e 1911; 30 a servije er morlu, 95 en droadegiezh ha 37 er ganolierezh.
 Fuzuilhet e voe ur milour breizhat bet ganet er gumun gant al lu gall d'ar 14 a viz C'hwevrer 1916.

Eil Brezel-bed
 Jean Le Maux, maer ar gumun, a voe dilezet a-berzh-gwir d'ar 27 a viz Kerzu 1940 gant Renad Vichy. 
 Triwec'h milour bet ganet er gumun a gollas o buhez er brezel; tri anezhe a gemeras perzh er Rezistañs, unan a voe fuzuilhet e dibenn miz Gouhere 1944 gant an Alamaned e Kerfani e Molan<ref>[http://www.letelegramme.com/local/finistere-sud/quimperle-concarneau/quimperle/kerfany-les-pins-hommage-aux-21-resistants-fusilles-29-07-2009-488645.php "Le Télégramme", Kerfany-les-Pins. Hommage aux 21 résistants fusillés]</ref>, an daou all a voe kaset d'ar c'hampoù-bac'h e Mauthausen hag e Ravensbrück lec'h ma varvjont e 1945. 45 gwaz eus ar gumun a varvas dre m'o doa kemeret perzh er brezel, tri anezhe er c'hampoù-bac'h lec'h ma oant bet kaset evit abegoù politikel, 16 eus ar morlu ha 26 eus an tirlu.
 Bombezet e voe Keriadoù gant Aerluioù ar Rouantelezh-Unanet ha SUA.
 D'ar 7 a viz Eost 1944 e teuas un nebeud tankoù SUAat betek kroaz-hent ar Perroquet Vert, en antre ar gumun, a-raok kilañ betek Pont-Skorf. 
 Chom a reas Keriadoù e Sankenn an Oriant e dalc'h an Alamaned betek an 10 a viz Mae 1945.
 Monumantoù ha traoù heverk 

 Monumant ar re varv.
 Iliz katolik Santez Tereza'', 1931.

Douaroniezh

Emdroadur ar boblañs 1901-1946 

.

Melestradurezh

Post 

 D'ar 16 a viz Gwenholon 1908 e voe krouet un implij paotr-al-lizhiri-resevour.

Tud

Tud bet ganet er gumun 
 Eugène Albaud (21 a viz Eost 1880), bet fuzuilhet d'ar 14 a viz C'hwevrer 1916 gant al Lu gall e-pad ar Brezel-bed kentañ.

Liammoù diavaez

Dave ha notennoù

An Oriant
Kumunioù kozh ar Mor-Bihan
Kumunioù bet krouet er Mor-Bihan e-pad an XXvet kantved
Soudarded vreizhat bet fuzuilhet gant al lu gall e-pad ar Brezel-bed kentañ
Bombezadegoù ar Re Gevredet e Breizh e-pad an Eil brezel-bed
Tud lakaet d'ar marv gant al lu alaman e Kerfani (Molan) e miz Gouhere 1944